15. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 7751 της 15/22 Ιαν. 1972 (ΦΕΚ  Β΄67) Περί προσλήψεως διδακτικού προσωπικού Μέσης Εκπαιδεύσεως επί συμβάσει ιδιωτικού δικαίου και ωρομισθίω. Έχοντες υπ΄ όψει: α) Ότι δια του υπηρετούντος διδακτικού προσωπικού δεν καλύπτονται εις τα σχολεία Μέσης Εκπαιδεύσεως πάσαι αι ώραι διδασκαλίας εβδομαδιαίως αι προβλεπόμενοι υπό των ισχυόντων προγραμμάτων, ιδία εις τα μαθήματα των Φυσικών, των Μαθηματικών και των Ξένων Γλωσσών, παρεχομένης ούτω ελλιπούς παιδείας εις τους μαθητάς, β) ότι αι ως άνω ελλείψεις δεν δύνανται να θεραπευθούν δια διορισμού του αναγκαιούντος διδακτικού προσωπικού, καθ’ όσον δεν προσφέρεται τοιούτον προς διορισμόν εις τον αναγκαιούντα αριθμόν και γ) την υπ΄αριθ. 4381/29.11.1971 γνωμοδότησιν του Α.Σ.Δ.Υ. αποφασίζομεν: 1.Επιτρέπεται η πρόσληψις προς διδασκαλίαν μαθημάτων εν τοις Γυμνασίοις συνταξιούχων εκπαιδευτικών και ιδιωτών τοιούτων, κεκτημένων τα κατά Νόμον απαραίτητα προσόντα επί συμβάσει ιδιωτικού δικαίου συναπτομένη κατά σχολικόν έτος, ωριαία αποζημιώσει και κατά τους λοιπούς όρους της παρούσας, εφ’ όσον δεν καλύπτονται εν αυτοίς πλήρως αι σχετικαί ανάγκαι δια του εις την διάθεσίν των τακτικού διδακτικού προσωπικού. 2.Δεν δύνανται να προσλαμβάνωνται οι συμπληρώσαντες το 65ον έτος της ηλικίας των ή συμπληρούντες τούτο κατά τη διάρκειαν του διδακτικού έτους εις ό αναφέρεται η πρόσληψις. Ωσαύτως δεν δύνανται να προσλαμβάνωνται ιδιώται εκπαιδευτικοί ηλικίας κατωτέρας των 40 ετών. 3.Αι περί προσλήψεως αιτήσεις υποβάλλονται δια του Διευθυντού του Σχολείου προς τον οικείον Διοικητικόν Επιθεωρητήν, όστις ελέγχει ταύτας και εγκρίνει την πρόσληψιν εκδίδων σχετικόν έγγραφον εις ό αναγράφονται οι όροι της προσλήψεως, απαραιτήτως δε η χρονική διάρκεια ήτις δεν δύναται να εκτείνηται πέραν της λήξεως του διδακτικού έτους, τα προς διδασκαλίαν μαθήματα και αι ώραι διδασκαλίας εβδομαδιαίως. 4.Η ωριαία αποζημίωσις των κατά τας προηγουμένας παραγράφους προσλαμβανομένων, καθορίζεται δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών. 5.Αι ώραι διδασκαλίας εβδομαδιαίως του κατά την παρούσαν προσλαμβανομένου διδακτικού προσωπικού, δεν δύνανται να είναι πλείονες των 20 και ολιγώτεροι των 6. 6.Οι κατά τα ανωτέρω προσλαμβανόμενοι εκπαιδευτικοί υπέχουν πάσας τας  υποχρεώσεις των δημοσίων εκπαιδευτικών λειτουργών. Ειδικώτερον απαγορεύεται να διδάσκουν ούτοι κατ’ ιδίαν και επ’ αμοιβή, τους μαθητάς των. Η υπό τούτων διδομένη εις τους μαθητάς βαθμολογία κατά τε τας προφορικάς και γραπτάς δοκιμασίας, ελέγχεται και προσεπικυρούται υπό δημοσίου εκπαιδευτικού του σχολείου της αυτής ειδικότητος, οριζομένου υπό του Γυμνασιάρχου. 7.Επιτρέπεται η διδασκαλία εις τα σχολεία Μέσης Εκπαιδεύσεως μαθημάτων της ειδικότητός των υπό Επιμελητών και Βοηθών των Καθηγητικών Σχολών των Ανωτάτων Πνευματικών Ιδρυμάτων ή και άλλων επιστημόνων δημοσίων υπαλλήλων, διαθετόντων τα νόμιμα προσόντα σπουδών, επί ωριαία αποζημιώσει οριζομένη κατά τας διατάξεις της ανωτέρω παρ.3 και προκειμένου περί Επιμελητών και Βοηθών κατόπιν αδείας του οικείου καθηγητού του Ιδρύματος, η δε ανατιθεμένη διδασκαλία δεν δύναται να υπερβαίνει τας 10 ώρας εβδομαδιαίως. 8.Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως και λήγει μετά τριετίαν από ταύτης. Η παρούσα κυρωθήτω δια Νόμου. 